En 45-årig mand fra Roskilde blev torsdag idømt 2 år og 3 måneders fængsel i en sag om opbevaring af et skarpladt skydevåben på et lager i Greve. Politiet efterlyser fortsat den 24-årig Mohamad Marwan Shikhani fra Greve, som mistænkes for at have opbevaret våbnet i forening med den nu dømte.

Midt- og Vestsjællands Politi fandt den 24. september 2019 ved en ransagning af et lagerrum på Lunikvej i Greve en skarpladt 9 mm pistol. Politiet fandt frem til to mænd, som kunne mistænkes for at have opbevaret våbnet i forening. Torsdag i sidste uge faldt der dom mod den ene, en 45-årig mand fra Roskilde. Retten idømte ham ubetinget fængsel i 2 år og 3 mdr. for overtrædelse af straffelovens bestemmelser om besiddelse af skydevåben under særligt skærpende omstændigheder. Den tiltalte ankede sagen på stedet.

Den 45-årige har siden d. 25. september 2019 siddet varetægtsfængslet i sagen og retten bestemte, at den dømte fortsat skulle sidde varetægtsfængslet indtil ankesagen kan behandles i landsretten.

Midt- og Vestsjællands Politi lavede d. 22. november 2019 en offentlig efterlysning af den anden mistænkte i sagen, den 24-årige Mohamad Marwan Shikhani.

Dengang skrev politiet:

“Han menes at færdes dagligt i Hundige-området i Greve.”

Politiet skrev også:

“Mohamad Marwan Shikhani er vidende om, at politiet ønsker at tale med ham, men han har tilkendegivet, at han ikke ønsker at melde sig.

Politiet offentliggør derfor nu et billede af ham i håbet om, at borgerne kan hjælpe politiet med oplysninger, som kan at finde frem til manden.”

Men ingen har henvendt sig.

Han er fortsat efterlyst i sagen, og politiet har ikke fået nogen henvendelser fra offentligheden om, hvor han kunne opholde sig, skriver politiet i dag næsten tre uger senere.

Parallelsamfund

Det siger givetvis noget om, hvor stærke parallesamfundene er blevet i Danmark.

Manden er ganske vist ikke farlig. Men det er provokerende, at han tilsyneladende spadserer rundt i et boligområde i Greve, selv om han er efterlyst. Mange omkring ham i dette lokalområde ved sandsynligvis, at han er efterlyst. Men ingen drømmer åbenbart om at melde ham til politiet.

Politiet ved tilsyneladende at han er der, men føler sig åbenbart ikke i stand til at gå ind og lede efter ham, til de fanger ham.

Efterlysningen af Mohamad Marwan Shikhani kan læses her

https://denkorteavis.dk/2019/politiet-jagter-mohamad/